กฎกระทรวงกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลนางรอง ตำบลถนนหักและตำบลสะเดา อำเภอนางรอง จังหวัดบุรีรัมย์พ.ศ.๒๕๔๗[๑] อาศัยอำนาจตามความในมาตรา ๕ (๓) แห่งพระราชบัญญัติควบคุมอาคาร พ.ศ. ๒๕๒๒ และมาตรา ๘ (๑๐) แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ ดังต่อไปนี้ข้อ ๑ ในกฎกระทรวงนี้อาคารพาณิชยกรรมประเภทค้าปลีกค้าส่ง หมายความว่า อาคารที่ใช้เพื่อประโยชน์ในการขายปลีก หรือขายส่ง หรือทั้งขายปลีกและขายส่ง ซึ่งสินค้าอุปโภคและบริโภคหลายประเภทที่ใช้ในชีวิตประจำวัน แต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผล หรือผลิตภัณฑ์ของชุมชนแนวเขตควบคุมอาคาร หมายความว่า พื้นที่บริเวณดังต่อไปนี้ทิศเหนือ จากจุดเริ่มต้น ซึ่งเป็นด้านเหนือคันดินกั้นน้ำหนองทะลอก ที่ห่างจากศูนย์กลางทางหลวงแผ่นดินหมายเลข ๒๐๗๓ (ตอนนางรอง - ลำปลายมาศ) ฟากตะวันตก ตามแนวคันดินด้านเหนือ เป็นระยะ ๒,๕๐๐ เมตร เลียบคันดินกั้นน้ำฟากเหนือไปทางทิศตะวันออกบรรจบศูนย์กลางทางหลวงแผ่นดินหมายเลข ๒๐๗๓ และเป็นแนวตั้งฉากกับศูนย์กลางทางหลวงแผ่นดินหมายเลข ๒๐๗๓ ไปทางทิศตะวันออกเป็นระยะ ๕๐๐ เมตร และเป็นเส้นขนานกับศูนย์กลางทางหลวงแผ่นดินหมายเลข ๒๐๗๓ ไปทางทิศใต้เป็นระยะ ๑,๕๐๐ เมตร และเป็นเส้นตรงไปทางทิศตะวันออกเฉียงใต้บรรจบเส้นตั้งฉากระยะ ๑,๐๐๐ เมตร กับศูนย์กลางทางหลวงแผ่นดินหมายเลข ๒๑๘ (ตอนนางรอง บุรีรัมย์) ตรงจุดที่ห่างจากศูนย์กลางทางหลวงแผ่นดินหมายเลข ๒๑๘ บรรจบกับศูนย์กลางทางหลวงแผ่นดินหมายเลข ๒๔ ไปทางทิศตะวันออกเฉียงเหนือตามแนวทางหลวงแผ่นดินหมายเลข ๒๑๘ เป็นระยะ ๑,๕๐๐ เมตรทิศตะวันออก จากศูนย์กลางทางหลวงแผ่นดินหมายเลข ๒๑๘ (ตอนนางรอง บุรีรัมย์) เป็นเส้นตรงไปทางทิศตะวันออกเฉียงใต้ บรรจบกับทางหลวงแผ่นดินหมายเลข ๒๔ ตรงจุดที่ห่างจากจุดบรรจบของศูนย์กลางทางหลวงแผ่นดินหมายเลข ๒๑๘ กับศูนย์กลางทางหลวงแผ่นดินหมายเลข ๒๔ ไปทางทิศตะวันออกตามแนวทางหลวงแผ่นดินหมายเลข ๒๔ เป็นระยะ ๑,๕๐๐ เมตร และเป็นเส้นตั้งฉากกับศูนย์กลางทางหลวงแผ่นดินหมายเลข ๒๔ ไปทางทิศใต้เป็นระยะ ๑,๐๐๐ เมตร และเป็นเส้นตรงไปทางทิศตะวันตกเฉียงใต้บรรจบกับถนน รพช. บร. ๓๐๐๖ (บ้านเจริญสุข บ้านผักหวาน) ตรงจุดที่อยู่ห่างจากถนน รพช. บร. ๓๐๐๖ (บ้านเจริญสุข บ้านผักหวาน) บรรจบกับถนนสาธารณะไม่ปรากฏชื่อ ไปทางทิศตะวันออกเฉียงใต้ ตามแนวถนน รพช. บร. ๓๐๐๖ (ถนนเจริญสุข บ้านผักหวาน) เป็นระยะ ๑,๐๐๐ เมตร ทิศใต้ จากถนน รพช. บร. ๓๐๐๖ เป็นเส้นตรงไปทางทิศตะวันตกเฉียงใต้ ผ่านถนน รพช. บร. ๔๐๔๙ (นางรอง ละหานทราย) ไปบรรจบกับลำนางรอง ตรงจุดที่อยู่ตามแนวเส้นตั้งฉากกับศูนย์กลางทางหลวงแผ่นดินหมายเลข ๓๔๘ ฟากตะวันออก ตรงจุดที่อยู่ห่างจากศูนย์กลางถนนโยธาธิการ (บ้านสองพี่น้อง บ้านชุมแสง) บรรจบกับศูนย์กลางทางหลวงแผ่นดินหมายเลข ๓๔๘ ไปทางทิศใต้ตามแนวทางหลวงแผ่นดินหมายเลข ๓๔๘ เป็นระยะ ๓๐๐ เมตร และเป็นเส้นตั้งฉากกับศูนย์กลางทางหลวงแผ่นดินหมายเลข ๓๔๘ (ตอนนางรอง ปะคำ) ไปทางทิศตะวันตกเป็นระยะ ๕๐๐ เมตรทิศตะวันตก เป็นเส้นตรงไปทางทิศตะวันตกเฉียงเหนือบรรจบเส้นตั้งฉากระยะ ๑,๐๐๐ เมตร กับศูนย์กลางทางหลวงแผ่นดินหมายเลข ๒๔ ตรงจุดที่อยู่ห่างจากหลักเขตเทศบาลที่ ๑๐ ไปทางทิศตะวันตกตามแนวทางหลวงแผ่นดินหมายเลข ๒๔ ระยะ ๑,๕๐๐ เมตร และเป็นเส้นตั้งฉากกับศูนย์กลางทางหลวงแผ่นดินหมายเลข ๒๔ ไปทางทิศเหนือระยะ ๑,๐๐๐ เมตร เป็นเส้นตรงไปทางทิศตะวันออกเฉียงเหนือจนบรรจบจุดเริ่มต้นทั้งนี้ ตามแผนที่ท้ายกฎกระทรวงนี้ข้อ ๒ ให้กำหนดพื้นที่บางส่วนในท้องที่ตำบลนางรอง ตำบลถนนหัก และตำบลสะเดาอำเภอนางรอง จังหวัดบุรีรัมย์ ภายในแนวเขตควบคุมอาคารตามแผนที่ท้ายกฎกระทรวงนี้เป็นบริเวณห้ามก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๕๐๐ ตารางเมตรขึ้นไปข้อ ๓ ภายในบริเวณพื้นที่ที่กำหนดตามข้อ ๒ ห้ามบุคคลใดดัดแปลง หรือเปลี่ยนการใช้อาคารใดๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔ อาคารที่มีอยู่แล้วในบริเวณพื้นที่ที่กำหนดตามข้อ ๒ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๕ อาคารที่ได้รับใบอนุญาตหรือใบรับแจ้งการก่อสร้าง ดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับ และยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามกฎกระทรวงนี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๑ กันยายน พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทย[เอกสารแนบ]๑. แผนที่ท้ายกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลนางรอง ตำบลถนนหัก และตำบลสะเดา อำเภอนางรองจังหวัดบุรีรัมย์ พ.ศ. ๒๕๔๗(ดูข้อมูลภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลนางรอง ตำบลถนนหัก และตำบลสะเดา อำเภอนางรองจังหวัดบุรีรัมย์ ลงวันที่ ๒ กันยายน๒๕๔๖ ซึ่งมีผลใช้บังคับตั้งแต่วันที่ ๕ กันยายน ๒๕๔๖ เป็นต้นมา แต่มาตรา ๑๓วรรคสอง แห่งพระราชบัญญัติควบคุมอาคาร พ.ศ. ๒๕๒๒บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อม การผังเมือง และการอำนวยความสะดวกแก่การจราจรจึงจำเป็นต้องออกกฎกระทรวงนี้ศุภชัย/พิมพ์๒๐ พฤษภาคม ๒๕๔๘ธัญกมล/ศุภสรณ์/ตรวจ๓๑พฤษภาคม ๒๕๔๘A+B[๑] รก.๒๕๔๗/พ๕๑ก/๑๔๐/๓ กันยายน๒๕๔๗